b'\n_START_ARTICLE_\nSgian-dubh\n_START_PARAGRAPH_\nSgian-dubh (P\xc3\xa5 G\xc3\xa6lisk: s\xcc\xaak\xca\xb2\xc9\xaan\xcb\x88t\xcc\xaauh, ofte anglifisert som: skean dhu \xcb\x8cski\xcb\x90\xe2\x80\xbf\xc9\x99n \xcb\x88du\xcb\x90) er en liten \xc3\xa9negget kniv som b\xc3\xa6res som en del av en skotsk Highland dress sammen med kilt. Den stikkes inn under den \xc3\xb8vre del av kiltens str\xc3\xb8mper slik at bare den \xc3\xb8vre del av skjeftet er synlig. Vanligvis b\xc3\xa6res en sgian-dubh p\xc3\xa5 h\xc3\xb8yre legg, men kan variere avhengig av om brukeren er h\xc3\xb8yre- eller venstrehendt.\n_START_SECTION_\nEtymologi og stavem\xc3\xa5te\n_START_PARAGRAPH_\nNavnet kommer fra g\xc3\xa6lic sgian-dubh. Den opprinnelige betydningen av dubh er svart. Dette kan ha sammenheng med at det p\xc3\xa5 tidlige kniver ofte ble benyttet myreik i skjeftet. Myreik er svart av farve. En annen forklaring ut fra historie og teorier rundt opprinnelsen til v\xc3\xa5penet kan dubh her ogs\xc3\xa5 forst\xc3\xa5s som skjult. Dette forbundet med tradisjonen fra det skotske Highland at en hensatte sine v\xc3\xa5pen ved inngangen n\xc3\xa5r en ankom som gjest._NEWLINE_For det tilfelle at en likevel ble angrepet kunne en liten tveegget dolk, en mattucashlass (G\xc3\xa6lic: sgian-achlais), skjult i armhulen sammen med en sgian-dubh skjult i str\xc3\xb8mpen gi en viss mulighet for selvforsvar._NEWLINE_Det finnes alternative stavem\xc3\xa5ter p\xc3\xa5 engelsk som \xc2\xabskene-dhu\xc2\xbb og \xc2\xabskeandhu\xc2\xbb.\n_START_SECTION_\nOpprinnelse\n_START_PARAGRAPH_\nSgian-dubh kan v\xc3\xa6re en videreutvikling av sgian-achlais, en daggert som kunne gjemmes i armhulen. Denne ble brukt av skottene i det 17. og 18. \xc3\xa5rhundre. Den var noe st\xc3\xb8rre enn en moderne sgian-dubh og ble b\xc3\xa5ret \xc3\xb8verst i ermet eller i foret i jakken._NEWLINE_H\xc3\xb8flighet og etikette tilsa at n\xc3\xa5r en var p\xc3\xa5 bes\xc3\xb8k hos en venn skulle en ikke b\xc3\xa6re skjulte v\xc3\xa5pen. Dermed ble sgian-achlais flyttet fra den skjulte plassen i armhulen til \xc3\xa5 bli stukket ned i str\xc3\xb8mpen og holdt p\xc3\xa5 plass av str\xc3\xb8mpeb\xc3\xa5ndet._NEWLINE_Myreik, n\xc3\xa6r svart p\xc3\xa5 farve, er et meget hardt materiale og ofte brukt som skjefte. Dette kunne erstatte horn som ogs\xc3\xa5 var mye brukt. Utsmykningen med s\xc3\xb8lv og edelstener reflekterer skottenes skepsis til papirpenger. P\xc3\xa5 denne m\xc3\xa5ten bar han med seg mesteparten av sitt jordiske gods. Sgian-dubh, \xc2\xabden sorte kniv\xc2\xbb, ble ofte b\xc3\xa5ret som et skjult v\xc3\xa5pen i armhulen. En kan anta at sort her kan forst\xc3\xa5s som skjult, mer enn bare \xc3\xa5 henvise til den sorte skaftet. N\xc3\xa5r en Highlander hadde etterlatt alle sine v\xc3\xa5pen ved inngang slik skikken var, beholdt han dette skjulte v\xc3\xa5penet. P\xc3\xa5 den tid var det utrygt \xc3\xa5 avgi alle v\xc3\xa5pen og fremst\xc3\xa5 helt ubev\xc3\xa6pnet, om ikke fra verten, s\xc3\xa5 kunne en n\xc3\xa5r som helst m\xc3\xa5tte ta opp kampen mot eventuelle andre inntrengere. Av respekt for verten var det vanlig \xc3\xa5 flytte den skjulte dolken fra armhulen til en mer synlig plassering i str\xc3\xb8mpen._NEWLINE_En ser ofte at en sgian-dubh inng\xc3\xa5r i portretter av menn i kilt fra midten av det 19. \xc3\xa5rhundre. Et portrett av Colonel (oberst) Alasdair Ranaldson MacDonell of Glengarry utf\xc3\xb8rt av Sir Henry Raeburn henger i det skotske nasjonalgalleriet. Her b\xc3\xa6rer MacDonell en Highland Scottish dirk p\xc3\xa5 h\xc3\xb8yre side i beltet og i toppen av h\xc3\xb8yre str\xc3\xb8mpe sees et sammesatt par med to sigan-dubhs. Et lignende portrett finnes i samlingene til Skottlands nasjonalmuseum.\n_START_SECTION_\nKonstruksjon\n_START_PARAGRAPH_\nTidlige blad hadde varierende utforming, noen hadde en \xc2\xabclipped\xc2\xbb utforming der den ytre 1/3 delen av bladet falt i en rett linje eller en konkav bue ned fra knivens rygg mot spissen som var n\xc3\xa6r bladets senterlinje. Dette er samme utforming som den kjente Bowiekniv. En annen utforming var \xc2\xabdrop point\xc2\xbb hvor den ytre delen ogs\xc3\xa5 faller, men n\xc3\xa5 i en konkav bue. P\xc3\xa5 dagens kniver er \xc2\xabspear-point\xc2\xbb den mest vanlige der bladet ligner en tveegget dolk, men med en bred rygg ca halve bladets lengde. Denne er ofte utf\xc3\xb8rt med dekorativt filarbeider som gir en taggete eller b\xc3\xb8lgende m\xc3\xb8nster langs knivenws rygg. Vanlig bladlengde er 3-3,5 tommer (7,5 \xe2\x80\x93 8.8 cm)_NEWLINE_Idet en moderne sgian-dubh b\xc3\xa6res som en seremoniell del av en nasjonaldrakt og ikke som et verkt\xc3\xb8y eller for selvforsvar, er bladet ofte enkelt laget, ofte i rustfritt st\xc3\xa5l. Skjeftet kan v\xc3\xa6re laget i st\xc3\xb8pt plast i stedet for kunstferdig h\xc3\xa5ndlagede ornamener. Beslagene kan v\xc3\xa6re i st\xc3\xb8pt metall og med syntestiske \xc2\xabedelstener\xc2\xbb. Enkelte er ikk kniv i det hele tatt, men st\xc3\xb8pt i ett stykke inkludert \xc2\xabslire\xc2\xbb. En kan ogs\xc3\xa5 finne kunstferdige eksemplarer som er et mesterstykke i h\xc3\xa5ndsverk med treskurd i skjeftet av ibenholt eller myreik og beslag i s\xc3\xb8lv. Som motvekt til bladet kan skjeftets \xc3\xb8vre ende v\xc3\xa6re besatt med stener i r\xc3\xb8kkvarts og bladet utformet laget i damaskusst\xc3\xa5l eller etset med keltiske symboler eller heraldiske motiver._NEWLINE_Tradisjonelt er sliren laget av l\xc3\xa6r med forsterkninger i tre og med beslag i s\xc3\xb8lv eller andre metaller. Dette kan v\xc3\xa6re h\xc3\xa5ndsmidd og gravert eller st\xc3\xb8pt- Ofte er metalldelene kunstferdig utf\xc3\xb8rmet med symboler som den skotske tistel, keltisk taurarbeide eller heraldisek elmenter s\xc3\xa5 som et v\xc3\xa5penskjold. Det er da et paradoks at dette normalt er skjult n\xc3\xa5r sliren b\xc3\xa6res stukket ned i str\xc3\xb8mpen. Dette er ogs\xc3\xa5 \xc3\xa5rsaken tiil at mange slirer er sterkt forenklet.\n_START_SECTION_\nV\xc3\xa5penlovgivning\n_START_PARAGRAPH_\nI omr\xc3\xa5der med nulltolleranse for bev\xc3\xa6pning eller i omr\xc3\xa5der med s\xc3\xa6rlige skikkerhetsbestemmelser har det tidvis v\xc3\xa6rt uenighet om det er tillatt \xc3\xa5 b\xc3\xa6re en sgian-dubh selv til en tradisjonell Scottish dress._NEWLINE_Sgian-dubh har ved flere anledninger blitt nektet i USA og endog i Scotland._NEWLINE_Som med andre kniver og stikkv\xc3\xa5pen m\xc3\xa5 en sgian-dubh tas med som innsjekket bagasje under flyreiser. I Scotland er det tillatt etter Criminal Law (Consolidation) (Scotland) Act 1995 \xc3\xa5 b\xc3\xa6re en sgian-dubh eller annet v\xc3\xa5pen, som del av en nasjonaldrakt. Tilsvarende gjelder i England og Wales._NEWLINE_I Norge vil en sgian-dubh komme i samme kategori som en bunadskniv og tillatt \xc3\xa5 b\xc3\xa6re til nasjonaldrakt.'